
Text rozhodnutia
Súd: Krajský súd Bratislava Spisová značka: 5Sa/42/2016 Identifikačné číslo súdneho spisu: 1016201707 Dátum vydania rozhodnutia: 23. 09. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1016201707.1 Uznesenie Krajský súd v Bratislave v právnej veci žalobcu: M. K., I.. XX.XX.XXXX, Z. Š. XXX/XX, XXX XX B., zastúpený: JUDr. Marián Ďurina, advokát, so sídlom Sibírska 4, 831 02 Bratislava, proti žalovanému: Ministerstvo obrany Slovenskej republiky, Kutuzovova 8, 831 04 Bratislava, o preskúmanie rozhodnutia žalovaného č.: SEĽUZ-4-59-2/2016-OdSP zo dňa 30.08.2016, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Prešove. o d ô v o d n e n i e : Dňa 13.09.2016 bol konajúcemu Krajskému súdu v Bratislave doručený návrh na preskúmanie rozhodnutia žalovaného č.: SEĽUZ-4-59-2/2016-OdSP zo dňa 30.08.2016. Z obsahu spisu vyplýva, že žalobca má trvalé bydlisko na adrese Š. XXX/XX, XXX XX B.. Podľa ust. § 9 ods. 1 SSP konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 13 ods. 3 SSP v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. Podľa § 199 ods. 1 písm. g/ SSP sociálnymi vecami sa na účely tohto zákona rozumie rozhodovanie Ministerstva obrany Slovenskej republiky, ministra obrany Slovenskej republiky a nadriadeného určeného podľa osobitného predpisu. Podľa ust. § 18 ods. 2 prvá veta SSP ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Vzhľadom k tomu, že na predmetné konanie je podľa trvalého pobytu žalobcu vecne a miestne príslušný Krajský súd v Prešove, súd rozhodol tak ako je uvedené vo výrokovej časti tohto uznesenia. Po právoplatnosti uznesenia bude spis zaslaný miestne príslušnému Krajskému súdu v Prešove, ktorý vec prejedná a rozhodne v merite veci. Poučenie: Proti tomuto uzneseniu nie je prípustná kasačná sťažnosť [§439 ods. 2 písm. d)].

